1. ΠΡΑΞΙΣ ΝΟΜΟΘ. ΠΕΡΙΕΧΟΜΕΝΟΥ της 10/12 Νοεμ. 1979 (ΦΕΚ Α΄252)  Περί αποκαταστάσεως ζημιών εκ εκ της επισυμβάσης την 1ην Οκτ. 1979 εν τω λιμένι Σούδας Χανίων εκρήξεως επί του M/S «ΠΑΝΟΡΜΙΤΗΣ». Κυρώθηκε από το Νόμ. 1039/1980 (κατωτ. αριθ. 2).  Έχοντες υπ’ όψει: 1.Τας διατάξεις της παρ. 1 του άρθρ. 44 του Συντάγματος. 2.Την δημιουργηθείσαν κατάστασιν εξαιρετικώς επειγούσης εκτάκτου και απροβλέπτου ανάγκης συνεπεία των εκτεταμένων ζημιών, αίτινες προεκλήθησαν εις την περιοχήν του εμπορικού λιμένος Σούδας Χανίων συνεπεία της επισυμβάσης την 1ην Οκτ. 1979 εκρήξεως επί του M/S «ΠΑΝΟΡΜΙΤΗΣ». 3.Την αδήριτον ανάγκην αντιμετωπίσεως των εκ του άνω ατυχήματος προκληθεισών ζημιών εις ακίνητα της πληγείσης περιοχής. 4.Την συνεπεία των ανωτέρω, αδυναμίαν αμέσου αντιμετωπίσεως της δημιουργηθείσης εκτάκτου καταστάσεως δια της συνήθους ρυθμίσεως των συναφών θεμάτων, προτάσει του Ημετέρου Υπουργικού Συμβουλίου, αποφασίζομεν: Άρθρ.1.-Αι διατάξεις των άρθρ. 1 έως και 4, 7, 12 έως και 15, 18 Παρ. 2 και 19 της από 28.7.1978 ημετέρας Πράξεως Νομοθ. Περιεχομένου «περί αποκαταστάσεως ζημιών εκ των σεισμών 1978 εις περιοχήν Βορείου Ελλάδος και ρυθμίσεως συναφών θεμάτων», κυρωθείσης δια του άρθρ. 1 του Νόμ. 867/1979, εφαρμόζονται αναλόγως και προκειμένου περί αποκαταστάσεως των ζημιών των κτιρίων, εν γένει των προκληθεισών εν τη περιοχή του εμπορικού λιμένος Σούδας Χανίων, συνεπεία της επισυμβάσης την 1ην Οκτ. 1979 εκρήξεως επί του M/S «ΠΑΝΟΡΜΙΤΗΣ». Ομοίως εφαρμόζονται αναλόγως και αι διατάξεις των άρθρ. 5, 6 και 8 της αυτής ως άνω Πράξεων ημών, ως αι διατάξεις αύται αντικαταστάθησαν και συνεπληρώθησαν δια των διατάξεων των άρθρ. 4 παρ. 3 και 4, 5 και 6 του Νόμ. 867/1979. Άρθρ.2.-1.Όπου εις τας εν τω προηγουμένω άρθρω διατάξεις, πλην της τοιαύτης του άρθρ. 12, αναφέρεται «Υπουργός Δημοσίων Έργων» νοείται   εν τη εφαρμογή της παρούσης ο Νομάρχης Χανίων και όπου αναφέρεται «Υπουργείον Δημοσίων Έργων», Αρμοδία Υπηρεσία του Υπουργείου Δημοσίων Έργων, ή «Αρμοδία Υπηρεσία», η Δ/νσις Τεχνικών Υπηρεσιών της Νομαρχίας Χανίων. 2.Εν τη εφαρμογή της παρούσης, αντί της κατ’ άρθρ. 13 της από 28.7.1958 Πράξεως Νομοθετικού Περιεχομένου ημών γνώμης του Συμβουλίου Δημοσίων Έργων Κεντρικής και Δυτικής Μακεδονίας απαιτείται η γνώμη του παρά τη Νομαρχία Χανίων Νομαρχιακού Συμβουλίου Δημοσίων Έργων αντί δε της κατ’ άρθρ. 18 παρ. 2 της αυτής ως άνω Πράξεως δημοσιεύσεως εις δύο ημερησίας εφημερίδας της Θεσσαλονίκης απαιτείται η δημοσίευσις εις δύο ημερησίας εφημερίδας των Χανίων. 3.Εν τη εφαρμογή της παρούσης, τας κατ’ άρθρ. 12 παρ. 2 της από 28.7.1978 Πράξεως Νομοθετικού Περιεχομένου ημών αρμοδιότητάς του ο Υπουργός Δημοσίων Έργων ασκεί αντί της ΥΑΣΒΕ δια του ΕΤΑΠΣ. Άρθρ.3.-1.Προς ταχείαν εκτέλεσιν του έργου αποκαταστάσεως συνίσταται παρά τη Δ/νσει Τεχνικών Υπηρεσιών Νομού Χανίων ειδικό τμήμα αποκαταστάσεως πληγέντων Σούδας (ΕΤΑΠΣ). 2.Η εσωτερική διάρθρωσις, η εις προσωπικόν σύνθεσις του ΕΤΑΠΣ, αι αρμοδιότητες του προϊσταμένου και των γραφείων αυτού, ως και πάσα λεπτομέρεια αναγομένη εις την οργάνωσιν και λειτουργίαν του ρυθμίζονται δι’ αποφάσεως του Νομάρχου Χανίων κατά παρέκκλισιν πάσης ετέρας γενικής ή ειδικής διατάξεως. Άρθρ.4.-1.Το ΕΤΑΠΣ επανδρούται δι’ αποσπάσεως ή μεταθέσεως προσωπικού του Υπουργείου Δημόσιων Έργων άνευ αυξήσεως των οργανικών θέσων αυτού. 2.Το ΕΤΑΠΣ επανδρούται επίσης δι’ αποσπάσεως προσωπικού οιασδήποτε ετέρας Πολιτικής Δημοσίας Υπηρεσίας του Νομού Χανίων ή Νομικού Προσωπικού Δημοσίου Δικαίου ή Οργανισμού Το-πικής Αυτοδιοικήσεως ή Δημοσίας Επιχειρήσεως ή Επιχειρήσεως Κοινής Ωφελείας ή τοιαύτης επιχορηγουμένης  υπό του Δημοσίου, εκ των εδρεύοντων  (Αντί για τη σελ. 280,31(α) Σελ. 280,31(β) Τεύχος ΣΤ91-Σελ. 125 Αποκατάσταση πληγέντων από έκρηξη πλοίου στην Κρήτη 35.Ε.η.1   874 εν τη πόλει των Χανίων δι’ αποφάσεως του Νομάρχου Χανίων. 3.Προς εκτέλεσιν του έργου του ΕΤΑΠΣ επιτρέπεται επίσης η πρόσληψις επί συμβάσει εργασίας ιδιωτικού δικαίου ενιαυσίας το πολύ διαρκείας μη δυναμένης να ανανεωθή μέχρι δύο μηχανικών ή υπομηχανικών και δύο διοικητικών υπαλλήλων κεκτημένων απολυτήριον Γυμνασίου. Η πρόσληψις γίνεται δι’ αποφάσεως του Νομάρχου Χανίων, η δε αμοιβή αυτών, καθοριζομένη δια της Πράξεως προσλήψεώς των, δεν δύναται να υπερβαίνη μηνιαίως τας δρχ. 30.000 ή 25.000 αντιστοίχως, προκειμένου περί μηχανικών ή υπομηχανικών και τας δρχ. 14.000 προκειμένου περί των διοικητικών, άνευ οιασδήποτε ετέρας επιβαρύνσεως του Δημοσίου, εξαιρουμένων των δώρων Πάσχα και Χριστουγέννων και του επιδόματος αδείας. Η προβλεπομένη ανωτέρω ετήσια διάρκεια της συμβάσεως παρατάθηκε για ένα ακόμη έτος από τη λήξη της με την παρ. 2 άρθρου τρίτου Νόμ. 1133/1981 (ανωτ. σελ. 280,114). Η διάρκεια της ανωτέρω συμβάσεως παρατάθηκε από το άρθρ. 19 Νόμ. 1332/83 (τόμ. 23, σελ. 130,618) μέχρι 31-12.1983. Άρθρ.5.-1.Άπασαι αι αναγκαιούσαι δια την λειτουργίαν του Ε.Τ.Α.Π.Σ. πιστώσεις, ως και αι τοιαύται δια την πραγματοποίησιν του έργου της αποκαταστάσεως εγγράφονται εις τον προϋπολογισμόν του Νομαρχιακού Ταμείου Χανίων υπό ίδιον Κωδικόν Αριθμόν και εκτελούνται δι’ εντολών του Προέδρου του Νομαρχιακού Ταμείου. 2.Η εκκαθάρισις και η εντολή πληρωμής των δαπανών ενεργείται κατά τα κεκανονισμένα υπό της παρά τη Νομαρχία Χανίων Υπηρεσίας Εντελλομένων Εξόδων. Τον προληπτικόν έλεγχον επί των δαπανών θα ασκή ο παρά τη Νομαρχία Χανίων Επίτροπος του Ελεγκτικού Συνεδρίου. «3.Εις τον Προϋπολογισμόν του Νομαρχιακού Ταμείου Χανίων εγγράφεται επίσης η απαιτουμένη πίστωσις δια την καταβολήν της δαπάνης υπερωριακής απασχολήσεως των υπαλλήλων των διαφόρων υπηρεσιών και τμημάτων της Νομαρχίας Χανίων, οίτινες ειργάσθησαν από 1.10.79 έως και 31.12.79 δια την σύνταξιν εκθέσεων, καταστάσεων πληρωμών και λοιπών εγγράφων, προς αποκατάστασιν των πληγέντων κατοίκων. Η παρ. 3 προστέθηκε ως άνω από το άρθρο τρίτο Νόμ. 1039/1980, ΦΕΚ Α΄ 71, (κατωτ. αριθ. 2), Άρθρ.6.-Αι περί διενεργείας δαπανών και πληρωμής και εκκαθαρίσεως τούτων διατάξεις της παρούσης καταλαμβάνουν και τας από της 1ης Οκτ. 1979 και εντεύθεν πραγματοποιηθείσας τοιαύτας δαπάνας.  Σελ. 280,32(β) Τεύχος ΣΤ91-Σελ. 126 Άρθρ.7.-Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως.